hu de hu hu hu hu hu hu en hu eo hu hu en hbs_lat hu hu hu hu en en en hu hu hu hu hu hu hu hu hu hu hu hu hu hu de hu en hu en hu hu hu hu hu hu hu hu hu hu de hu en hu hu hu hu hu en hu id hu en hu hu es hu hu de hu hu hu hu hu hu hu hu en hu hu de de en hu hu hu hu hu hu hu hu hu hu hu hu en
Európai MEDIA program által támogatott filmek sikere a 2011-es európai Oscaron – CCO Magazin
Az Európai Filmdíj berlini díjkiosztóján hat, az EU MEDIA programja által társfinanszírozott filmet díjaztak. A Melankólia hozta el a legjobb európai filmnek járó díjat. A további fő kategóriákban Susanne Bier kapta a legjobb európai rendezőnek, Colin Firth a legjobb európai színésznek és Tilda Swinton a legjobb európai színésznőnek járó elismerést. A legjobb európai film közönségdíját A király beszéde kapta, az Európai Filmakadémia életműdíját pedig Stephen Frears vehette át. A legjobb európai forgatókönyvírót illető díjjal Jean-Pierre és Luc Dardenne-t tüntették ki.
Az európai filmdíjat az Európai Filmakadémia osztja ki. Az Európai Filmdíj (European Film Awards) egy 1988-ban alapított filmes kitüntetés, melyet az Európai Filmakadémia (EFA) ítél oda minden év végén, több mint tíz kategóriában.
Andrula Vasziliu, az oktatásügyért, kultúráért, többnyelvűségért és ifjúságpolitikáért felelős európai biztos a következőket nyilatkozta: „Örömmel tölt el, hogy az európai filmdíj 12 fő kategóriájából 10-et a MEDIA program által támogatott filmnek ítéltek oda. Teljes szívemből gratulálok a nyerteseknek, akik kreatív Európánk legjavát adják.”
A versenyben induló 24 film közül 17 részesült a MEDIA program több mint 7,5 millió eurós – gyártásra és forgalmazásra felhasználható – támogatásából. A MEDIA program a 2007–2013 közötti időszakban összesen 755 millió euróval támogatja az európai film- és audiovizuális ipart. A támogatás a forgalmazás javítására és a versenyképesség fejlesztésére összpontosul.
Az Európai Bizottság beterjesztette a 2014–2020-ra szóló költségvetési javaslatát, amely új „Kreatív Európa” programjának részeként 900 millió eurót irányoz elő a film- és audiovizuális ágazat támogatására.
A MEDIA program által támogatott, 2011-ben európai filmdíjra jelölt filmek
EGY JOBB VILÁG (HÆVNEN), Susanne Bier (Dánia)
A KIRÁLY BESZÉDE (THE KING’S SPEECH), Tom Hooper (Egyesült Királyság)
KIKÖTŐI TÖRTÉNET (LE HAVRE), Aki KAURISMÄKI (Finnország/Franciaország/Németország)
MELANKÓLIA (MELANCHOLIA), Lars VON TRIER (Dánia/Svédország/Franciaország/Németország)
Susanne Bier – EGY JOBB VILÁG
Jean-Pierre & Luc Dardenne – SRÁC A BICIKLIVEL
Aki Kaurismäki – KIKÖTŐI TÖRTÉNET
Tarr Béla – A TORINÓI LÓ
Lars von Trier – MELANKÓLIA
Kirsten Dunst – MELANKÓLIA
Cécile de France – SRÁC A BICIKLIVEL
Charlotte Gainsbourg – MELANKÓLIA
Tilda Swinton – BESZÉLNÜNK KELL KEVINRŐL (WE NEED TO TALK ABOUT KEVIN)
Colin Firth – A KIRÁLY BESZÉDE
Mikael Persbrandt – EGY JOBB VILÁG
Michel Piccoli – VAN PÁPÁNK!
André Wilms – KIKÖTŐI TÖRTÉNET
Jean-Pierre & Luc Dardenne – SRÁC A BICIKLIVEL
Anders Thomas Jensen – EGY JOBB VILÁG
Aki Kaurismäki – KIKÖTŐI TÖRTÉNET
Lars von Trier – MELANKÓLIA
CARLO DI PALMA EURÓPAI OPERATŐR DÍJ
Manuel Alberto Claro – MELANKÓLIA
Fred Kelemen – A TORINÓI LÓ
Adam Sikora – ÖLÉSRE ÍTÉLVE (ESSENTIAL KILLING)
Tariq Anwar – A KIRÁLY BESZÉDE
Mathilde Bonnefoy – HÁROM (DREI)
Molly Malene Stensgaard – MELANKÓLIA
Paola Bizzarri – VAN PÁPÁNK!
Antxón Gómez – A BŐR, AMELYBEN ÉLEK (LA PIEL QUE HABITO)
Jette Lehmann – MELANKÓLIA
Alexandre Desplat – A KIRÁLY BESZÉDE
Alberto Iglesias – A BŐR, AMELYBEN ÉLEK (LA PIEL QUE HABITO)
Víg Mihály – A TORINÓI LÓ
EURÓPA FELFEDEZETTJE 2011 – FIPRESCI-díj
MICHAEL (Ausztria), Markus Schleinzer filmje
KEDVES SZOMSZÉD (SMUKKE MENESKER), Mikkel Munch-Fals filmje
TILVA ROŠ (Szerbia), Nikola Ležaić filmje
AZ EURÓPAI FILMAKADÉMIA DOKUMENTUMFILM-DÍJA 2011 – ARTE-díj
PINA (Németország), Wim Wenders filmje
AZ EURÓPAI FILMAKADÉMIA ANIMÁCIÓS FILM-DÍJA 2011
A RABBI MACSKÁJA (LE CHAT DU RABBIN, Franciaország), Antoine Delesvaux és Joann Sfar filmje
CHICO & RITA (Spanyolország/Man-sziget), Tono Errando, Javier Mariscal és Fernando Trueba filmje
EGY MACSKA KETTŐS ÉLETE (UNE VIE DE CHAT, Franciaország/Belgium), Jean-Loup Felicioli és Alain Gagnol filmje
Forrás: Európai Bizottság – Sajtóközlemény
CCO Magazin a Twitteren:
Alapító főszerkesztő: Barát Tamás
Afrika bell pottinger best practice Burson-Marsteller cannes CCO CIPR csr díj EACD edelman ENSZ etika fake news GWA iabc icco ipra kampány kommunikáció konferencia kreatív krízis Kríziskommunikáció lions magazin marketing microsoft MPRSZ MUOSZ Museum of Public Relations MÖT média mérés oktatás pr prca PRO PR díj prweek Public relations sajtóetika seo smart smart konferencia social media
© Copyright 2022 | CCO Magazin